Kringlan verður stafræn verslunarmiðstöð Kringlan hefur lagt hornstein að stafrænni framtíð . Þróun er hafin á nýjum stafrænum lausnum til að auka enn frekar þjónustu við viðskiptavini . Markmiðið er að koma til móts við viðskiptavini og gera fjölbreytt vöruúrval verslana Kringlunnar aðgengilegt á vefsíðunni kringlan.is og auka bein samskipti í gegnum samfélagsmiðla . Á næstu misserum mun viðskiptavinum bjóðast að fá yfirsýn yfir vöruúrval verslana Kringlunnar hvenær sem er sólarhringsins í gegnum snjalltæki og heimasíðu . Verslunarmiðstöðvar hafa árum saman verið samkomustaður yngri neytenda en yngri kynslóðir Íslendinga fæddust inn í stafrænt umhverfi og markmiðið með stafrænni uppbyggingu Kringlunnar er ekki síst að koma til móts við þennan neytendahóp . Framtíðin er svo sannarlega spennandi . Kringlan er fjölsóttasti verslunarkjarni landsins , heimsóttur af rúmlega fimm milljónum gesta árlega , og göngugata Kringlunnar er vinsælasta verslunargata Íslands . Þar eru starfræktar yfir 170 verslanir , fjöldi veitingahúsa og kvikmyndahús , auk annarrar fjölbreyttrar þjónustu .